"कोरोना वायरस सं हमरा सभक लड़ाई क' मादे लॉकडाउन में दरभंगा एयरपोर्ट क' काज अस्थायी रूप सं रोकि देल गेल छल. एहि सं पहिले जोर-शोर सं काज चलि रहल छल. भारतीय वायु सेना सं फेर सं काज शुरू करबाक अनुमति लेल अनुरोध कयल गेल अछि. एक बेर जखन काज शुरू भ' जाइत अछि त' अक्टूबर 2020 धरि सभटा काज खत्म भ' जेबाक चाही. "
कतेक काज बाकी अछि अखन?
 केंद्रीय नागर विमानन मंत्री हरदीप सिंह बतेलनि जे एयरपोर्ट अथॉरिटी ऑफ़ इंडिया सिविल एनक्लेव बना रहल अछि. एकरा ल' भारतीय वायुसेना सं जमीन लीज़ पर लेल गेल अछि. एकटा 150 लोक क' क्षमता बला टर्मिनल बनाओल जा रहल छैक. एकर 95 फीसद काज पूरा भ' गेल अछि.
 This includes a terminal building with capacity to handle 150 passengers which is 95% complete.
 Work to strengthen present IAF apron for two aircraft of Airbus category is also 50% complete.
 10 मई क' दरभंगा एयरपोर्ट सं हवाई सेवा क' शुरुआत मे भ' रहल देरी क' ल' लाखों ट्वीट कयल गेल छल. केंद्र आ राज्य सरकार सं पूछल गेल छल जे दरभंगा सं एयर सर्विस मे एतेक देरी कथी लेल भ' रहल अछि. #DarbhangaAirport सं करीब सवा लाख ट्वीट कयल गेल छल. आ भारत में ई हैशटैग दुपहरिया सं सांझ धरि ट्रेंड करैत रहल छल. 